Veronika Cioyeva

Veronika Cioyeva () — rus opera müğənnisi (soprano). Novosibirsk Akademik Opera və Balet Teatrının solisti. Rusiya Federasiyasının əməkdar artisti (2018).

 Bioqrafiya 
29 yanvar 1979-cu ildə Cənubi Osetiyanın Tsxinvali şəhərində anadan olmuşdur. Dediyinə görə, opera və musiqiyə sevgini atası aşılamışdır: "… Musiqini oxuduğum Pionerlər Sarayında. 13 yaşım var idi. Mən xalq rəqsləri ifa edirdim — özbək, qaraçı, osetin, rus. Kostyumları xalam — atamın bacısı tikirdi. Buna görə də bu şəkildə bütün şəhəri əyləndirirdim. Mən özüm dəvətnamələr yazıb qonşulara paylayır, küçəyə oturacaqlar qoyur və deyirdim: "Axşam saat 6-da konsertim olacaq. Çıx, sizə mahnı oxuyacağam! "Və bütün qonşularım çölə çıxırdı, mən də onlar üçün rəqs edir,, mahnı oxuduyurdum …"

2000–2005-ci illərdə V. Qergiyeva adına Vladikavkaz İncəsənət Məktəbində oxumuşdur. Sankt-Peterburq Konservatoriyasında (professor T. D. Noviçenkonun sinfi) təhsil almışdır. Təhsil aldığı müddətdə "Maria Callas Grand Prix" də qalibiyyətlər də daxil olmaqla vokal müsabiqələrində iştirak edir (Afina, 2005) " Glinka adına müsabiqə", "Kəhrəba bülbülü" beynəlxalq müsabiqəsi (Kalininqrad, 2006), Klaudiya Taev adına Beynəlxalq Müsabiqə (Pyarnu, 2007), Ümumrusiya Opera Müğənniləri Müsabiqəsi (Sankt-Peterburq, 2005), Beynəlxalq M. Qlinka adına müsabiqə (Həştərxan, 2003), World Vision Beynəlxalq Müsabiqəsi və Ümumrusiya Çaykovski Müsabiqəsi.

2006-cı ildə Novosibirsk Opera və Balet Teatrına qəbul edilir. 2011-ci ildə "Böyük Opera" opera müğənnilərinin Ümumrusiya TV yarışmasında iştirak edərək birinci yeri qazanır. 2010-cu ildən Böyük Teatrının solist qonağıdır.

2009-cu ildə Veronikaya "Şimali Osetiya Respublikasının əməkdar artisti, Alaniya" və "Cənubi Osetiya Respublikasının əməkdar artisti" fəxri adları almışdır.

2014-cü ildə müğənniyə Rusiyanın Böyük Teatrından Elizabet Valois roluna görə Qızıl Maska mükafatına namizəd olan Osetiyanın Xalq Artisti adı verilir. Elə həmin il Cənubi Osetiya Respublikasının "İlin adamı" mükafatını alır.

Qonaq müğənni olaraq dünyanın ən yaxşı teatrlarında, o cümlədən Xyuston Opera, Böyük Teatr, Mariinsky, Cenevrə Böyük Teatrı, Brüsseldəki La Monnais Teatrı, Praqa Operası, Finlandiya Milli Operası, Bari Opera Evi, Bolonya Teatrı, Palermodakı Teatr Massimo (İtaliya), Real Teatrı (Madrid), Veronadakı Filarmoniya Teatrı, Hamburq Dövlət Operası kimi teatrlarda çıxır edir.

Maris Yansons, Valeri Qerqiev, Trevor Pinkok, İnqo Metsmaxer, Teodor Kurentzis, Jak Van Stin, Daniele Kalleqari, Mario Karminatti, Hartmut Henhen kimi dirijorlarla çalışmışdır. Səhnədə Adrian Noubl, Dmitri Çernyakov, Peter Sellars, Pako Azorin və başqaları ilə birgə çıxış etmişdir.

2020-ci ilin mart ayında Eldar Abdrazakovun quruluş verdiyi Attila operasında Odabella rolunda debüt edir.

2020-ci ilin sentyabr ayında Finlandiya Milli Operasıda "Troubadour" operasında Leonora rolunda debüt edir.

 Mükafatlar 
Cənubi Osetiyanın əməkdar artisti,

Böyük Opera müsabiqəsinin qalibi,

"Qızıl Maska" festivalının diplomu (2008),

Şimali Osetiya-Alaniya Respublikasının əməkdar artisti (2009),

Şimali Osetiya-Alaniya xalq artisti (2014),

Rusiyanın əməkdar artisti (2018),

"Osetiya Şöhrətinə" Medalı (2020).

 İstinadlar 

 Mənbə 
 Вероника Джиоева 

 Veronika Cioyeva
Kateqoriya:"Qızıl maska" mükafatı laureatları
Kateqoriya:SSRİ-nin opera müğənniləri
Kateqoriya:Opera sopranosu